Komisijos reglamentas (EEB) Nr. 1698/80
1980 m. birželio 30 d.
papildantis Reglamentą (EEB) Nr. 797/80, patikslinantį eksporto mokesčius ir gražinamąsias išmokas, iš anksto nustatytus cukraus sektoriuje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1974 m. gruodžio 19 d. Tarybos reglamentą (EEB) Nr. 3330/74 dėl bendro cukraus rinkos organizavimo [1] su paskutiniais pakeitimais, padarytais Reglamentu (EEB) Nr. 1396/78 [2], ypač į jo 17 straipsnio 5 punktą ir 19 straipsnio 2 ir 4 punktus,
kadangi 1980 m. kovo 31 d. Komisijos reglamente (EEB) Nr. 797/80, patikslinančiame eksporto mokesčius ir grąžinamąsias išmokas, iš anksto nustatytus cukraus sektoriuje [3], numatyta padidinti grąžinamąsias išmokas ir sumažinti eksporto mokesčius, jei licencijos išduotos iki 1980 m. liepos 1 d., bet panaudotos po šios datos;
kadangi eksporto mokesčių suma gali būti mažesnė negu suma, kuria atliekamas atitinkamas patikslinimas; kadangi todėl, siekiant išvengti nevienodų sąlygų taikymo ūkio subjektams, būtina papildyti minėtą reglamentą ir numatyti, kad skirtumu turėtų būti laikoma suinteresuotai šaliai suteiktina eksporto grąžinamoji išmoka, o ne taikomas eksporto mokestis;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 797/80 1 straipsnis iš dalies pakeičiamas taip:
1) Pirmoje šio straipsnio dalyje išbraukiama frazė "suinteresuotos šalies prašymu".
2) Antroje šio straipsnio dalyje įterpiama tokia pastraipa:
"Jei eksporto mokesčio suma yra mažesnė už sumą, kuria atliekamas atitinkamas patikslinimas, šių dviejų sumų skirtumu laikoma atitinkamai šaliai skiriama grąžinamoji eksporto išmoka. Šiuo atveju eksporto mokestis nemokamas."
2 straipsnis
Šis reglamentas įsigalioja 1980 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. birželio 30 d.